༄༅། །བླ་མ་ཡི་དམ་དབྱེར་མེད་ལ་གསོལ་
འདེབས་བཞུགས་སོ། །
༄༅། །ཨོཾ་གུ་རུ་བུདྡྷ་བོ་དྷི་སཏེ་བྷྱོཿ་ན་མོ་ན་མཿ༔ ཇོ་ནང་དཔལ་གྱི་གནས་ཆེན་དུ། །བླ་
མ་སངས་རྒྱས་རིགས་ལྡན་དང་། །དབྱེར་མེད་རྡོ་རྗེ་དབྱིངས་ཀྱི་ལྷ། །བདེ་གཤེགས་སྙིང་
པོའི་དབྱིངས་ལ་འདུད། །གཙུག་ཏོར་ནམ་མཁའི་འཁོར་ལོ་རུ། །དོན་དམ་བདེ་གཤེགས་
སྙིང་པོ་ཡི། །ཕུང་པོ་ཁམས་དང་དབང་པོའི་ཡུལ། །གཞོམ་མེད་རྡོ་རྗེའི་རིགས་ལ་འདུད། །
འོད་གསལ་བདེ་གཤེགས་སྙིང་པོ་ཡི། །རྣམ་ཤེས་ཕུང་པོ་མི་བསྐྱོད་པ། །མཁའ་དབྱིངས་
རྡོ་རྗེ་དབྱིངས་ཕྱུག་མ། །རྣམ་ཤེས་ནམ་མཁའ་གཞན་ལ་འདུད། །འོད་གསལ་བདེ་གཤེགས་
སྙིང་པོ་ཡི། ། །རྣ་བ་ཕྱག་ན་རྡོ་རྗེ་དང་། །ཆོས་ཁམས་ཆོས་དབྱིངས་རྡོ་རྗེ་མ། །རྣ་བ་ཆོས་
ཁམས་གཞན་ལ་འདུད། །འོད་གསལ་བདེ་གཤེགས་སྙིང་པོ་ཡི། །གསང་གནས་གཙུག་
ཏོར་འཁོར་ལོ་བསྒྱུར། །ས་བོན་འབབ་པ་དྲག་སྤྱན་མ། །གསང་བ་ས་བོན་འབབ་གཞན་
འདུད། །དཔྲལ་བ་རླུང་གི་འཁོར་ལོ་རུ། །དོན་དམ་བདེ་གཤེགས་སྙིང་པོ་ཡི། །ཕུང་པོ་
ཁམས་དང་དབང་པོ་ཡུལ། །གཞོམ་མེད་རལ་གྲིའི་རིགས་ལ་འདུད། །རང་བྱུང་བདེ་གཤེགས་
སྙིང་པོ་ཡི། །འདུ་བྱེད་དོན་ཡོད་གྲུབ་པ་དང་། །རླུང་གི་ཁམས་ནི་སྒྲོལ་མ་ཡུམ། །འདུ་བྱེད་
རླུང་ཁམས་གཞན་ལ་འདུད། །རང་བྱུང་བདེ་གཤེགས་སྙིང་པོ་ཡི། །སྣ་ནི་ནམ་མཁའི་སྙིང་
པོ་དང༌། །རེག་ནི་རེག་བྱ་རྡོ་རྗེ་མ། །སྣ་གཞན་རེག་བྱ་གཞན་ལ་འདུད། །རང་བྱུང་བདེ་
གཤེགས་སྙིང་པོ་ཡི། །ངག་དབང་ཁྲོ་བོ་བགེགས་མཐར་མཛད། །བཤང་འབབ་ཤིན་ཏུ་
279

ཇོ་ནང་དཔེ་ཚོགས།
སྤྱིའི་དེབ་ཞེ་གསུམ་པ།
སྟོབས་ཅན་མ། །ངག་གཞན་བཤང་འབབ་གཞན་ལ་འདུད། །མགྲིན་པ་མེ་ཡི་འཁོར་ལོ་
རུ། །དོན་དམ་བདེ་གཤེགས་སྙིང་པོ་ཡི། །ཕུང་པོ་ཁམས་དང་དབང་པོ་ཡུལ། །གཞོམ་མེད་
རིན་ཆེན་རིགས་ལ་འདུད། །ལྷན་སྐྱེས་བདེ་གཤེགས་སྙིང་པོ་ཡི། །ཚོར་བ་རིན་ཆེན་འབྱུང་
ལྡན་དང་། །མེ་ཡི་ཁམས་ནི་ གོས་དཀར་མོ། །ཚོར་གཞན་མེ་ཁམས་གཞན་ལ་འདུད། །
ལྷན་སྐྱེས་བདེ་གཤེགས་སྙིང་པོ་ཡི། །མིག་ནི་ས་ཡི་སྙིང་པོ་དང་། །དེ་ཉིད་རོ་ཡི་རྡོ་རྗེ་མ། །
མིག་གཞན་རོ་གཞན་ལ་ཕྱག་འཚལ། །ལྷན་སྐྱེས་བདེ་གཤེགས་སྙིང་པོ་ཡི། །ལག་པ་ཤེས་
རབ་མཐར་བྱེད་དང༌། །འགྲོ་བ་ཤེས་རབ་མཐར་བྱེད་མ། །ལག་གཞན་འགྲོ་བ་གཞན་ལ་
འདུད། །སྙིང་ཁ་ཆུ་ཡི་འཁོར་ལོ་རུ། །དོན་དམ་བདེ་གཤེགས་སྙིང་པོ་ཡི། །ཕུང་པོ་ཁམས་
དང་དབང་པོ་ཡུལ། །གཞོམ་མེད་པད་མའི་རིགས་ལ་འདུད། །ཁྱབ་བདག་བདེ་གཤེགས་
སྙིང་པོ་ཡི། །འདུ་ཤེས་ཕུང་པོ་འོད་དཔག་མེད། །ཆུ་ཡི་ཁམས་ནི་མཱ་མ་ཀཱི། །འདུ་ཤེས་ཆུ་
ཁམས་གཞན་ལ་འདུད། །ཁྱབ་བདག་བདེ་གཤེགས་སྙིང་པོ་ཡི། །ལྕེ་ནི་འཇིག་རྟེན་དབང་
ཕྱུག་དང་། །གཟུགས་ནི་གཟུགས་ཀྱི་རྡོ་རྗེ་མ། །ལྕེ་གཞན་གཟུགས་ཁམས་གཞན་ལ་འདུད། །
ཁྱབ་བདག་བདེ་གཤེགས་སྙིང་པོ་ཡི། །རྐང་བ་པདྨ་མཐར་བྱེད་དང་། །ལེན་པ་ཤེས་རབ་
མ་མཐར་བྱེད་མ། །རྐང་གཞན་ལེན་པ་གཞན་ལ་འདུད། །ལྟེ་བ་ས་ཡི་འཁོར་ལོ་རུ། །དོན་
དམ་བདེ་གཤེགས་སྙིང་པོ་ཡི། །ཕུང་པོ་ཁམས་དང་དབང་པོ་ཡུལ། །གཞོམ་མེད་འཁོར་
ལོའི་རིགས་ལ་འདུད། །རང་བཞིན་བདེ་གཤེགས་སྙིང་པོ་ཡི། །གཟུགས་ཀྱི་ཕུང་པོ་རྣམ་
སྣང་ མཛད། །ས་ ཡི་ ཁམས་ ནི་ སངས་ རྒྱས་སྤྱན། །གཟུགས་གཞན་ ས་ཁམས་གཞན་ལ་
འདུད། །རང་བཞིན་བདེ་གཤེགས་སྙིང་པོ་ཡི། །ལུས་དབང་སྒྲིབ་པ་རྣམ་པར་སེལ། །དྲི་ནི་
དྲི་ཡི་རྡོ་རྗེ་མ། །ལུས་གཞན་དྲི་གཞན་ལ་ཕྱག་འཚལ། །རང་བཞིན་བདེ་གཤེགས་སྙིང་པོ་
ཡི། །བཤང་ལམ་གཤིན་རྗེ་མཐར་བྱེད་དང༌། །བརྗོད་པའི་བྱ་བ་རེངས་བྱེད་མ། །བཤང་
280

ཀུན་མཁྱེན་རྟོན་པ་བཞི་ལྡན།
པོད་བཅུ་པ།
བླ་མ་ཡི་དམ་དབྱེར་མེད་ལ་གསོལ་འདེབས།
ལམ་བརྗོད་པ་གཞན་ལ་འདུད། །གསང་གནས་ཡེ་ཤེས་འཁོར་ལོ་རུ། །དོན་དམ་བདེ་གཤེགས་
སྙིང་པོ་ཡི། །ཕུང་པོ་ཁམས་དང་དབང་པོ་ཡུལ། །གཞོམ་མེད་གྲི་གུག་རིགས་ལ་འདུད། །
ཆོས་སྐུ་བདེ་གཤེགས་སྙིང་པོ་ཡི། །ཡེ་ཤེས་ཕུང་པོ་རྡོ་རྗེ་སེམས། །ཡེ་ཤེས་ཁམས་ནི་སྣ་
ཚོགས་ཡུམ། །ཡེ་ཤེས་ཡེ་ཤེས་ཁམས་མཆོག་འདུད། །ཆོས་སྐུ་བདེ་གཤེགས་སྙིང་པོ་ཡི། །
ཡིད་དབང་ཀུན་ཏུ་བཟང་པོ་དང༌། །སྒྲ་ནི་སྒྲ་ཡི་རྡོ་རྗེ་མ། །ཡིད་གཞན་སྒྲ་གཞན་ལ་ཕྱག་
འཚལ། །ཆོས་སྐུ་བདེ་གཤེགས་སྙིང་པོ་ཡི། །མཆོག་དབང་གནོད་མཛེས་རྒྱལ་པོ་དང་། །
དྲི་ཆུ་འབབ་པ་རབ་སྔོན་མོ། །མཆོག་གཞན་དྲི་ཆུ་འབབ་གཞན་འདུད། །གློ་བུར་དྲི་མའི་
ཕུང་པོ་སོགས། །ཤུན་པ་ལྟ་བུར་རབ་འགགས་ནས། །འོད་གསལ་ཆོས་སྐུའི་ཕུང་པོ་སོགས། །
་པོ་ལྟ་བུ་མྱུར་ཐོབ་མཛོད། །ཞེས་པ་ལྷ་རྗེ་ཀུན་དགའ་གྲགས། །དགེ་བའི་བསམ་པས་
གསོལ་བཏབ་ཕྱིར། །བྲིས་པའི་དགེ་བ་གཞན་དོན་དུ། །རྫོགས་པའི་སངས་རྒྱས་ཐོབ་ཕྱིར་བསྔོ། །
ཞེས་པ་བླ་མ་ཡི་དམ་དབྱེར་མེད་ལ་གསོལ་བ་འདེབསཔ། དོལ་པོ་པས་བཀོད་པའོ།། །།
མངྒ་ལཾ། བྷ་ཝན་ཏུ། (མ་དཔེ་ནི་འབྲས་གནས་བཅུའི་དཔེ་རྙིང་ཕྱི་ལ། ༡༥༤ དབུ་ཅན་བྲིས་མ་དང་འཛམ་ཐང་པར་མ་ཡིན།)
281



ཀུན་མཁྱེན་རྟོན་པ་བཞི་ལྡན།
པོད་བཅུ་པ།
ཀུན་སྤངས་ཆེན་པོ་ཆོས་རྗེ་ཡབ་སྲས་རྣམས་ལ་གསོལ་འདེབས།